
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 63 

1 Φεβρουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναδιατύπωση της υπ' αριθ. 7124/3.12.1993 (ΦΕΚ 
901 /13.12.1993 τ. Β') απόφασης του Προέδρου της 
Βουλής και ρύθμιση λεπτομερειών εφαρμογής της . 1 

Τροποποίηση Γενικού Κανονισμού Προσωπικού ΕΡΤ - 
ΑΕ . 2 

Αύξηση χρηματικού ορίου της παρ. 1 του άρθρου 9 του 
Π.Δ/τος 28/80 . 3 

Αναπροσαρμογή αντιτίμου βιβλιαρίων διαβατηρίων .. 4 

Τροποποίηση της 29635/17.9.1991 απόφασής μας 
«ορισμός μελών στο Διοικητικό Συμβούλιο του Ορ¬ 
γανισμού Ελληνικών Γεωργικών Ασφαλίσεων» 
(ΕΛΓΑ) . 5 

Προσθήκη διάταξης στον Κανονισμό «περί προϋποθέ¬ 
σεων παροχής κατοικίας και δανείων υπό του ΟΕΚ» 6 

* Διεύρυνση της Κεντρικής Επιτροπής Νοσοκομειακών 
Λοιμώξεων. (Αναδημοσίευση) . 7 

Αύξηση εφάπαξ βοηθήματος του Ταμείου Προνοίας Δι¬ 
κηγόρων Καλαμάτας . 8 

Καθορισμός αριθμού οδηγών που θα ασχοληθούν με τη 
μεταφορά μαθητών σχολείων Π/θμιας και Δ/θμιας 
Εκπ/σης με σύμβαση μίσθωσης έργου . 9 

Συγκρότηση Οργανωτικής Εκτελεστικής Επιτροπής 
Παγκοσμίου Πρωταθλήματος Μπάσκετ Εφήβων 
1995 .10 

Συγκρότηση Οργανωτικής Εκτελεστικής Επιτροπής 
Πανευρωπαϊκού Πρωταθλήματος Μπάσκετ Ανδρών 
1995 .11 

Ανασυγκρότηση Επιτροπής προσδιορισμού της αξίας 
των επαγγελματιών ποδοσφαιριστών .12 

Έγκριση ημερών μετακίνησης εκτός έδρας των μετα- 
κινουμένων για λογαριασμό του ΤΕΟ.13 

Ίδρυση αναπτυξιακού συνδέσμου στην 16η Γεωγρα¬ 
φική Ενότητα Ν. Σερρών με την επωνυμία «ΜΠΕΛ- 
ΛΕΣ» .14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 505 (1) 

Αναδιατύπωση της υπ’ αριθ. 7124/3.12.1993 (ΦΕΚ 901/ 

13.12.1993 τ.Β') απόφασης του Προέδρου της Βουλής 

και ρύθμιση λεπτομερειών εφαρμογής της. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις του Κανονισμού της Βουλής. 

2. Τα άρθρα 2 και 9 του Ζ’ Ψηφίσματος της Ε’ Αναθεω¬ 
ρητικής Βουλής (ΦΕΚ 23/18.2.1975 τ.Α’). 

3. Τις από 14.5.1991 (ΦΕΚ 82/Α/30.5.1991) και 
25.11.1993 (ΦΕΚ 202/Α/3.12.1993) αποφάσεις της 
Ολομέλειας της Βουλής. 

4. Την υπ’ αριθ. 7124/3.12.1993 απόφασή μας (ΦΕΚ 
901/Β/13.12.1993) καθώς και τις μνημονευόμενες στο 
προΐμιο αυτής προγενέστερες αποφάσεις του Προέδρου 
της Βουλής, αποφασίζουμε: 

Α. Οι παράγραφοι 1 και 2 της προαναφερόμενης υπ’ 
αριθ. 7124/3.12.1993 απόφασής μας αναδιατυπώνεται 
ως εξής: 

«1. Χωρίς να μεταβάλλεται ο αριθμός των δίκαιουμένων 
τιμολογιακών μονάδων όπως έχει προσδιοριστεί με τις 
από 14.5.1991 και 25.11.1993 αποφάσεις της Ολομέ¬ 
λειας της Βουλής, η ατέλεια της τηλεφωνικής επικοινω¬ 
νίας των Βουλευτών θα μπορεί να πραγματοποιείται από 
έξι (6) το πολύ τηλεφωνικές συνδέσεις από τις οποίες η 
μία τουλάχιστον θα βρίσκεται στην περιοχή της τέως διοι- 
κήσεως πρωτευούσης και οι υπόλοιπες σε περιοχή που θα 
δηλώνει ο Βουλευτής κατ’ ελεύθερη επιλογή του. Επίσης 
μέχρι τρεις εκ των δικαιουμένων τηλεφωνικών συνδέσεων 
θα μπορεί να είναι ΡΑΧ κατά την επιλογή του Βουλευτή. 

2. Η έναρξη της ισχύος της τηλεφωνικής ατέλειας για τις 
έξι συνδέσεις θα αρχίζει για κάθε Βουλευτή το αργότερο 
μέσα σε δέκα ημέρες από τότε που ο Βουλευτής θα γνω¬ 
στοποιήσει εγγράφως στον ΟΤΕ την επιλογή του να ισχύει 
η βουλευτική τηλεφωνική ατέλεια για έξι κατονομαζόμε¬ 
νες τηλεφωνικές συνδέσεις, ανεξάρτητα αν ανήκουν στο 
όνομά του». 

Β. Η τελική εκκαθάριση των τηλεφωνικών τελών θα εξα¬ 
κολουθήσει να γίνεται κατά τους ορισμούς της παρ. 1 
εδάφ. β’ της από 2.7.1981 απόφασης της Ολομέλειας της 

Βουλής (ΦΕΚ 194/Α/2.7.1981). Παράλληλα όμως και για 
λόγους ενημερωτικούς η υπηρεσία του Ο.Τ.Ε., που χειρί¬ 
ζεται τους λογαριασμούς συνδρομητών ειδικής διαχείρι¬ 
σης (βουλευτικά), υποχρεούται να εκδίδει κάθε δίμηνο 
μηχανογραφική εκκαθάριση για κάθε Βουλευτή και για 
όλες τις συνδέσεις που έχουν Βουλευτική ατέλεια. 

Γ. Συνδέσεις που έγιναν κατά το χρόνο ισχύος της παρα¬ 
πάνω αναδιατυπούμενης απόφασης παραμένουν ισχυ¬ 
ρές. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 1994 

Ο ΠΡΟΕΔΡΟΙ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

-♦- 

Αριθ. 2235/Ε (2) 

Τροποποίηση Γ ενικού Κανονισμού Προσωπικού ΕΡΤ - ΑΕ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθ. 19 παρ. 4 του Ν. 1730/87 (Ελ¬ 
ληνική Ραδιοφωνία - Τηλεόραση). 

2. Τις διατάξεις του Ν.Δ. 216/74 «περί συστάσεως 
Υπουργείου Προεδρίας Κυβερνήσεως». 

3. Τις διατάξεις του Π. Δ. 258/93 «Οργανισμός της Γ ενι¬ 
κής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης». 

4. Το Γ ενικό Κανονισμό προσωπικού της ΕΡΤ-ΑΕ όπως 
τροποποιήθηκε και ισχύει. 

5. Την υπ’ αριθ. 261/19.1.94 απόφαση του Δ.Σ. της 
ΕΡΤ-ΑΕ. 

6. Την αριθμ. 21563/18.10.1993 κοινή απόφαση του 
Πρωθυπουργού και του Υπουργού Προεδρίας της Κυβέρ¬ 
νησης «περί καθορισμού αρμοδιοτήτων του Υφυπουργού 
Προεδρίας της Κυβέρνησης Ευάγγελου Βενιζέλου». 

7. Το άρθρ. 27 του Ν. 2081 /92 με το οποίο προστέθηκε 
άρθρ. 29Α στο Ν. 1558/85 και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του 
προϋπολογισμού της ΕΡΤ-ΑΕ, αποφασίζουμε: 

Εγκρίνουμε την προσθήκη εδαφίου στο τέλος της παρ. 
12 του άρθρ. 18 του Γ ενικού Κανονισμού Προσωπικού της 
ΕΡΤ-ΑΕ ως εξής: 

«Η παρούσα δεν ισχύει για την απαλλαγή από τα καθή¬ 
κοντα τους των Προϊσταμένων Τομέων και των Διευθυ¬ 
ντών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1994 

Ο ΥΦΥΠΟΥΡΓΟΙ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. 58472 (3) 

Αύξηση χρηματικού ορίου της παρ. 1 του άρθρου 9 του 

Π.Δ/τος 28/80. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 288 του Π.Δ/τος 323/1989 
(ΦΕΚ 146Α71989) «Κωδικοποίηση σε ενιαίο κείμενο νό¬ 
μου, με τίτλο «Δημοτικός και Κοινοτικός Κώδικας» των 
ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν». 

2. Τη διαπιστωθείσα ανάγκη αύξησης του χρηματικού 
ορίου της παραγράφου 1 του άρθου 9 του ίδιου ως ανω¬ 
τέρω Π.Δ/τος, όπως ισχύει σήμερα, που αφορά τη διενέρ¬ 
γεια αρχιτεκτονικών διαγωνισμών, λόγω μεταβολής 
έκτοτε των οικονομικών συνθηκών και της αύξησης του 
κόστους εκτέλεσης των οικοδομικών έργων. 

3. Την υπ’ αριθ. 55986/19.11.93 απόφαση του Πρωθυ¬ 
πουργού και του Υπουργού Εσωτερικών (ΦΕΚ 861Β/93) 
σχετικά με την ανάθεση αρμοδιοτήτων στον Υφυπουργό 
Εσωτερικών, αποφασίζουμε: 

Αυξάνουμε το χρηματικό όριο της παρ. 1 του άρθρου 9 
του Π.Δ. 28/80 από 100.000.000 δραχμές, όπως ορί¬ 
σθηκε με την παρ, 3 της 81018/10.12.1987 απόφασης 
του Αναπληρωτή Υπουργού Εσωτερικών (ΦΕΚ 748Β/ 
28.12.87), σε 300.000.000 δραχμές. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, ούτε του 
προϋπολογισμού των Οργανισμών Τοπικής Αυτοδιοίκη¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

- 4 - 

Αριθ. 2079435 (4) 

Αναπροσαρμογή αντιτίμου βιβλιαρίων διαβατηρίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 3 του από 23.11.1925 Δ/τος «Περί εκτελέ- 
σεως των περί διαβατηρίων διατάξεων κ.λπ.». 

2. Την αριθμ. 100958/ΡΟΝΕΟ 99/13.4.1956 απόφαση 
του Υπουργού Οικονομικών, με την οποία καθορίσθηκε η 
τιμή των βιβλιαρίων διαβατηρίων για μεν το εσωτερικό σε 
δρχ. 50 για δε το εξωτερικό σε δρχ. 100. 

3. Την αριθμ. 75372/30.7.85 απόφαση του Υπουργού 
Οικονομικών με την οποία αναπροσαρμόσθηκε η τιμή του 
βιβλιαρίου διαβατηρίου σε δρχ. 300. 

4. Το αριθμ. Φ.28750/22924/7.12.93 έγγραφο του Υπ. 
Εσωτερικών, με το οποίο ζητείται η αναπροσαρμογή της 
τιμής του βιβλιαρίου διαβατηρίου. 

5. Την αριθμ. ΓΎ.5246/14.10.93 απόφαση του Πρωθυ¬ 
πουργού και Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών», αποφασίζουμε: 

Αναπροσαρμόζουμε την τιμή των βιβλιαρίων των διαβα¬ 
τηρίων από 300 δρχ. σε 1.000 δρχ. 

Η 16η Διεύθυνση της Γεν. Δ/νσης Φορολογίας και Δ. 

Περιουσίας προς την οποία κοινοποιείται η παρούσα από¬ 
φαση, παρακαλείται λόγω αρμοδιότητας να δώσει τις απα¬ 
ραίτητες οδηγίες για τη συμπληρωματική χρέωση των 
υπολόγων βιβλιαρίων διαβατηρίων με βάση την παρούσα 
και τα σχετικά πρωτόκολλα απογραφής που θα συντα¬ 
χθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1994 

Ο ΥΦΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

- 4 - 

Αριθ. 43 (5) 

Τροποποίηση της 29635/17.9.1991 απόφασής μας «ορι¬ 
σμός μελών στο Διοικητικό Συμβούλιο του Οργανισμού 

Ελληνικών Γεωργικών Ασφαλίσεων» (ΕΛΓΑ). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/85), όπως συμπληρώ¬ 
θηκαν με τις διατάξεις του άρθρου 27 του Ν. 2081/92 
(ΦΕΚ 154/Α/10.9.92). 

2. Τις διατάξεις των άρθρων 1,6, 7,8 και 9 του Ν. 1790/ 
1988 «Οργάνωση και λειτουργία Οργανισμού Ελληνικών 
Γεωργικών Ασφαλίσεων και άλλες διατάξεις», όπως τρο¬ 
ποποιήθηκαν με το Ν. 2040/1992 (ΦΕΚ 134/Α/88) και 
(ΦΕΚ 70/Α/23.4.92) αντίστοιχα. 

3. Τις διατάξεις του άρθρου 5 του Ν. 2173/1993 «Ανα¬ 
συγκρότηση του Εθνικού Συμβουλίου Ραδιοτηλεοράσεως, 
Ίδρυση της Εθνικής Επιτροπής κ.λπ. διατάξεις» (ΦΕΚ 
208/Α/16.1 2.93). 

4. Τις αριθ. 290284/27.6.1988 (ΦΕΚ 459/Β/88 και 
290371/11.8.1988 (ΦΕΚ 574/Β/88) αποφάσεις μας, για 
τη θέση σε ισχύ των διατάξεων του ανωτέρω νόμου. 

5. Την αριθ. 33377/6.9.1990 απόφαση των Υπουργών 
Προεδρίας της Κυβέρνησης και Γεωργίας «Ανασυγκρό¬ 
τηση Διοικητικού Συμβουλίου του Οργανισμού Ελληνικών 
Γεωργικών Ασφαλίσεων» (ΕΛ.Γ.Α) (ΦΕΚ 711/Β/90). 

6. Την αριθ. 84/19.1.94 απόφασή μας «Διορισμός Υπο¬ 
διοικητή στον Οργανισμό Ελληνικών Γεωργικών Ασφαλί¬ 
σεων» (ΕΛ.Γ.Α)» (ΦΕΚ 34/Β/21.1.94) και τις προτάσεις 
των οικείων φορέων για τον ορισμό εκπροσώπων τους στο 
Δ.Σ. του ΕΛΓΑ. 

7. Την αριθ. 29635/17.9.91 απόφασή μας «Ορισμός 
μελών στο Διοικητικό Συμβούλιο του Οργανισμού Ελληνι¬ 
κών Γεωργικών Ασφαλίσεων» (ΕΛΓΑ) (ΦΕΚ 800/Β/ 
30.9.91) όπως τροποποιήθηκε με τις αριθ. 38212/ 
6.12.91, 28000/22.10.92 και 29000/13.12.93 όμοιες, 
αποφασίζουμε: 

1. Τροποποιούμε μερικά την αριθ. 29635/17.9.91 από¬ 
φασή μας «Ορισμός μελών στο Διοικητικό Συμβούλιο του 
Οργανισμού Ελληνικών Γ εωργικών Ασφαλίσεων» (ΕΛ.Γ.Α) 
και ειδικότερα τις περιπτώσεις β, γ, δ, ε, στ και θ παραγρά¬ 
φου 1 του διατακτικού αυτής, ως κατωτέρω: 

β. Τον Ευστάθιο Σωφρονίδη Υποδιοικητή του ΕΛ.Γ.Α, 
ως Αντιπρόεδρο. 

γ. Τον Ευάγγελο Αρβανιτάκη εκπρόσωπο του Υπ. Γεωρ- 
γία£ ως τακτικό μέλος, με αναπληρωτή του τον Μιχαήλ 
Φωκιανό εκπρόσωπο του ίδιου Υπουργείου. 


δ. Τον Δημήτριο Γρηγοριάδη εκπρόσωπο του Υπ. Γεωρ- 
γίας ως τακτικό μέλος, με αναπληρωτή του τον Γεώργιο 
Αρβανίτη εκπρόσωπο του ίδιου Υπουργείου. 

ε. Τη Σοφία Κονδυλάκη υπάλληλο του Κλάδου ΠΕΙ Γε¬ 
ωπονικού του Υπ. Γεωργίας, ως τακτικό μέλος, με ανα¬ 
πληρωτή της τον Σταύρο Γλυκό υπάλληλο του Κλάδου 
ΠΕ9 Διοικητικού του Υπ. Γεωργίας. 

στ. Τον Απόστολο Γεωργακόπουλο του Γεωργίου, Γεω- 
πόνο της Αγροτικής Τράπεζας της Ελλάδας, ως τακτικό 
μέλος, με αναπληρωτή του τον Μιλτιάδη Μιχαλούτσο του 
Κυριάκου Οικονομολόγο της Αγροτικής Τράπεζας της Ελ¬ 
λάδας. 

θ. Τον Παναγιώτη Γιαννακάκη του Ιορδάνη ως τακτικό 
μέλος, εκπρόσωπο της Συνομοσπονδίας Δημοκρατικών 
Αγροτικών Συλλόγων Ελλάδας (ΣΥΔΑΣΕ) και ως αναπλη¬ 
ρωματικό τον Γ εώργιο Καρασμάνη του Αθανασίου, εκπρό¬ 
σωπο των ιδίων φορέων. 

2. Η θητεία του ανωτέρω ορίζεται για το υπόλοιπο της 
θητείας των λοιπών μελών χρονικό διάστημα (29.9.94). 

3. Κατά τα λοιπά εξακολουθεί να ισχύει η ως άνω τροπο¬ 
ποιημένη απόφασή μας. 

4. Κάλυψη δαπάνης. 

α. Από τις διατάξεις της απόφασης αυτής προκαλείται 
δαπάνη σε βάρος του Ν.Π.Ι.Δ. ΕΛ.Γ.Α ύψους 1.500.000, 
για το έτος 1994 και 1.500.000 για κάθε ένα από τα επό¬ 
μενα οικονομικά έτη. 

β. Για την ανωτέρω δαπάνη έχει εγγράφει πίστωση στον 
προϋπολογισμό του Ν.Π.Ι.Δ. ΕΛ.Γ.Α, ύψους 15.000.000 
και στον κωδικό 600018 αποδοχές μελών Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1994 

Ο ΥΠΟΥΡΓΟΣ 

ΓΕΩΡΓΙΟΣ ΜΩΡΑΪΤΗΣ 
-♦- 

Αριθ . 50110 (6) 

Προσθήκη διάταξης στον Κανονισμό «περί προϋποθέ¬ 
σεων παροχής κατοικίας και δανείων υπό του ΟΕΚ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1) Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2) Τις διατάξεις των άρθρων 2, 4 και 6 του Ν.Δ/τος 
2963/1954, «περί ιδρύσεως Αυτονόμου Οργανισμού Ερ¬ 
γατικής Κατοικίας», όπως τροποποιήθηκαν και συμπλη¬ 
ρώθηκαν μέχρι σήμερα. 

3) Τις διατάξεις του Κανονισμού «περί προϋποθέσεων 
παροχής κατοικίας και δανείων υπό του ΟΕΚ», όπως τρο¬ 
ποποιήθηκε και ισχύει σήμερα. 

4) Το αριθ. 20484/253 από 24 Ιανουάριου 1994 έγ¬ 
γραφο του ΟΣΑΕ με το οποίο μας υπέβαλε απόσπασμα 
πρακτικών των συνεδριάσεων του Διοικητικού του Συμ¬ 
βουλίου αριθ. 3/13.1.94 και 4/18.1.94, από τα οποία δια¬ 
πιστώνεται το νομότυπο των αποφάσεων για τροποποίηση 
διατάξεων Κανονισμού του Ο.Σ.Α.Ε. 

5) Τις διατάξεις των άρθρων 27 του Ν. 2081/1992 και 
29Α του Ν. 1558/1985 και το γεγονός ότι έχει εγγράφει 
πίστωση στον προϋπολογισμό του Ο.Σ.Α.Ε., για το πρό¬ 
γραμμα του ΕΣΑΚ έτους 1994, ύψος 4.500.000.000 δρχ., 
ΚΑΕ 2121, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Στεγαστικής Αποκατάστασης Εργαζομέ¬ 
νων, που πήρε στις αριθ. 3/13.1.1994 και 4/18.1.1994 
συνεδριάσεις του και εγκρίνουμε στον «Κανονισμό περί 
προϋποθέσεων παροχής κατοικίας και δανείων υπό του 
ΟΕΚ» να προστεθεί παράγραφος 8 στο άρθρο 22 αυτού, 
όπως παρακάτω: 

8. «Επίσης οι περιορισμοί της παραγράφου 6 δεν ισχύ¬ 
ουν για όσους δικαιούχους δανείων του προγράμματος 
ΕΣΑΚ, υπέβαλαν αίτηση βάσει της υπουργικής απόφασης 
αριθ. 50954/1993 και αγόρασαν διαμέρισμα από την 
έναρξη προθεσμίας υποβολής των αιτήσεων μέχρι της 
11.1.1994 και πριν από την έγκριση του δανείου, με την 
προϋπόθεση στο πωλητήριο συμβόλαιο να περιλαμβάνε¬ 
ται ο όρος ότι το τίμημα ή μέρος του τιμήματος θα εξοφλη¬ 
θεί με δάνειο που θα χορηγηθεί από τον Ο.Σ.Α.Ε.». 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 27 Ιανουάριου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΥΙ/οικ. 1367 8 (7) 

* Διεύρυνση της Κεντρικής Επιτροπής Νοσοκομειακών 
Λοιμώξεων. (Αναδημοσίευση). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Νόμο 1579/85 «Ρυθμίσεις για την εφαρμογή και 
ανάπτυξη του Ε.ΣΎ. και άλλες διατάξεις» άρθρο 14 παρ. 
2, έλεγχος ενδονοσοκομειακών Λοιμώξεων - Κεντρική 
Επιτροπή. 

2. Τη με αριθ. Α/οικ. 3544/23.4.85 απόφασή μας για 
«Σύσταση Κεντρικής Επιτροπής παρακολούθησης και 
ελέγχου Νοσοκομειακών Λοιμώξεων». 

3. Τη με αριθμ. Α1 /οικ. 3052/2.4.86 απόφαση «Ανασύ¬ 
στασης Κεντρικής Επιτροπής Ενδονοσοκομειακών Λοι¬ 
μώξεων». 

4. Τη με αριθμ. ΑΙ/οικ. 4638/6.5.88 «Συμπλήρωση της 
Κεντρικής Επιτροπής Ενδονοσοκομειακών Λοιμώξεων». 

5. Τις διατάξεις του Π.Δ. 138/92 ΦΕΚ 68 τεύχος Α' περί 
οργανισμού του Υ.Υ.Π. και Κ.Α. 

6. Τις ανάγκες της Κ.Ε.Ν.Λ., αποφασίζουμε: 

Τη διεύρυνση της Κεντρικής Επιτροπής Νοσοκομεια¬ 
κών Λοιμώξεων (Κ.Ε.Ν.Λ.) με τους: 

1. Παπουτσάκη Ευαγγελία, Δ/ντρια του Μικροβιολογι¬ 
κού Εργαστηρίου του Περ. Γεν. Νοσ. ΚΑΤ. 

2. Βατόπουλο Αλκιβιάδη, Λέκτορα Παν/μίου Αθηνών 
στο εργαστήριο Υγιεινής και Επιδημολογίας. 

3. Παπαφράγκα Εύαγγελο, Δ/ντή του Μικροβιολογικού 
Τμήματος του Περ. Γεν. Νοσ. Σισμανόγλειο. 

Επίσης ορίζουμε Συντονιστή της Κεντρικής Επιτροπής 
Νοσοκομειακών Λοιμώξεων το Γεώργιο Παπουτσάκη, Δ/ 
ντή της Δημόσιας Υγιεινής του Υπουργείου Υγείας, Πρό¬ 
νοιας και Κοιν. Ασφαλίσεων σε αντικατάσταση του Θεό¬ 
δωρου Παπαδημητρίου, ιατρού Μικροβιολόγου, ο οποίος 
αποσύρεται από την επιτροπή. 

Με τις διατάξεις της απόφασης αυτής δεν προκαλείται 


δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1993 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 

* Αναδημοσιεύεται, επειδή δημοσιεύθηκε εσφαλμένα στο 
ΦΕΚ 32/Β/21.1.93 (τ.Β’). 

- ♦ - 

Αριθ. 238/4 (8) 

Αύξηση εφάπαξ βοηθήματος του Ταμείου Προνοίας Δικη¬ 
γόρων Καλαμάτας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α’ 165). 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοι*. γ, 26 παρ. 1 και 27 παρ. 1 στοιχ. δ του Ν. 
1558/85 (Α’ 137). 

3. Τις διατάξεις του άρθρου 27 του Ν. 2081 /92 (Α' 154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Ταμείου Προνοίας 
Δικηγόρων Καλαμάτας για την οποία έχει εγγράφει πί¬ 
στωση στον προϋπολογισμό του ύψους 2.500.000 δρχ. 
περίπου. 

5. Τις διατάξεις του άρθρου 7 του Ν. 1275/82 (Α' 100). 

6. Την 1881/26.1.1993 απόφαση της Επιτροπής Τιμών 
και Εισοδημάτων. 

7. Την από 22.11.1993 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

8. Τη γνώμη της Δ.Ε. του Ταμείου Προνοίας Δικηγόρων 
Καλαμάτας που διατυπώθηκε στην 13/1993 συνεδρίασή 
της. 

9. Την 2024/26.10.1993 (Β’ 833) κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικηγόρων Καλαμάτας εφάπαξ βοή¬ 
θημα, αυξάνεται από 16.9.1993 και εφεξής, κατά ποσο¬ 
στό 11%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. ΙΒ/854 (9) 

Καθορισμός αριθμού οδηγών που θα ασχοληθούν με τη 
μεταφορά μαθητών σχολείων Π/θμιας και Δ/θμιας 
Εκπ/σης με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 15 του Ν. 1735/1987 (ΦΕΚ 195/87 
τ.Α'). 

2. Της αριθμ. ΙΒ/4405/1988 (ΦΕΚ 415/88 τ.Β’) κοινής 
υπουργικής απόφασης για τη μεταφορά μαθητών. 

3. Της αριθμ. 125/10.5.93 απόφασης του Πρωθυπουρ¬ 
γού. 

4. Της αριθμ. 33361 /5.9.91 (ΦΕΚ 703 τ.Β*) κοινής από¬ 
φασης. 

5. Την ανάγκη μεταφοράς μαθητών του Γυμνασίου και 
Λυκείου Καρδαμύλης, του Γυμνασίου Πλιάτσας Νομού 
Μεσσηνίας, του Γυμνασίου Κράνας Νομού Ρεθύμνης και 
του Ειδικού Σχολείου Νάουσας Νομού Ημαθίας, αποφασί¬ 
ζουμε: 

Καθορίζουμε σε πέντε (5) τον αριθμό των οδηγών με 
επαγγελματικό δίπλωμα αυτοκινήτου, οι οποίοι θα απα¬ 
σχοληθούν με σύμβαση μίσθωσης έργου κατά το σχολικό 
έτος 1993-94 για τη μεταφορά των μαθητών του Γυμνα¬ 
σίου και Λυκείου Καρδαμύλης, του Γυμνασίου Πλιάτσας 
του Νομού Μεσσηνίας, του Γυμνασίου Κράνας Νομού Ρε¬ 
θύμνης και του Ειδικού Σχολείου Νάουσας Νομού Ημα¬ 
θίας, με αυτοκίνητα που ανήκουν στα αναφερόμενα σχο¬ 
λεία, από τον τόπο μόνιμης διαμονής τους, στο σχολείο 
που φοιτούν και αντίστροφα, αντί του συνολικού ποσού 
των 700.000 δρχ. ετησίως για τον οδηγό του Γ υμνασίου 
Πλιάτσας Νομού Μεσσηνίας, και 1.400.000 δρχ. για κα¬ 
θένα οδηγό του Γυμνασίου - Λυκείου Καρδαμύλης, 
850.000 δρχ. ετησίως για τον οδηγό του Γ υμνασίου Κρά¬ 
νας Ρεθύμνης και 1.300.000 δρχ. ετησίως για τον οδηγό 
του Ειδικού Σχολείου Νάουσας Ημαθίας. 

Ο ανάδοχος θα εισπράττει την αμοιβή του, προσκομίζο¬ 
ντας τα προβλεπόμενα από τον Κ.Φ. στοιχεία, η δε αμοιβή 
θα μπορεί να καταβάλλεται και τμηματικώς, και πάντως η 
εξόφλησή της θα γίνει στο τέλος του σχολικού έτους 
1993-94 με την περαίωση του όλου έργου. 

Την επίβλεψη της εκτέλεσης του αναφερόμενου έργου 
θα έχει ο Πρόεδρος της Σχολικής Επιτροπής και ο Διευθυ¬ 
ντής του σχολείου. Η αποζημίωση καταβάλλεται από τη 
Σχολική Επιτροπή του Σχολείου με πίστωση της επιχορή¬ 
γησης που παίρνει για δαπάνες λειτουργίας μέσω των 
Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1994 

Με εντολή Υπουργών 
Οι Γενικοί Γραμματείς των Υπουργείων 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 
ΒΑΣ. ΤΣΙΛΙΚΑΣ ΑΘΑΝ.ΤΣΟΥΡΟΠΛΗΣ 

-♦- 

Αριθ. 3055 (10) 

Συγκρότηση Οργανωτικής Εκτελεστικής Επιτροπής Πα¬ 
γκοσμίου Πρωταθλήματος Μπάσκετ Εφήβων 1995. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

γ) Τις διατάξεις του Ν. 75/1975 και της λοιπής γενικά 
νομοθεσίας». 


δ) Τις διατάξεις του Προεδρικού Διατάγματος 77/1985 
«Οργανισμός της Γενικής Γραμματείας Αθλητισμού». 

ε) Του Ν. 1566/85 «Δομή και λειτουργία Πρωτοβάθμιας 
και Δευτεροβάθμιας Εκπαίδευσης και άλλες διατάξεις». 

στ) Του Ν. 1646/86 (άρθρο 33) «μέτρα πρόληψης και 
καταστολής της βίας κ.λπ.». 

2. Την υπ’ αριθμ. 54567/22.10.93 (ΦΕΚ 830/Β/ 
22.10.93) κοινή απόφαση του Πρωθυπουργού και της 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Γεώργιο Λιάνη». 

3. Το υπ' αριθμ. 176/20.1.94 έγγραφο της Ελληνικής 
Ομοσπονδίας Καλαθοσφαίρισης (Ε.Ο.Κ.), αποφασί¬ 
ζουμε: 

Συγκροτούμε Οργανωτική Εκτελεστική Επιτροπή για τη 
διοργάνωση του Παγκοσμίου Πρωταθλήματος Μπάσκετ 
Εφήβων 1995, αποτελούμενη από τα κάτωθι μέλη: 

1. Γεώργιο Βασιλακόπουλο ως Πρόεδρο. 

2. Πέτρο Καπαγέρωφ ως Μέλος. 

3. Μίλτο Λαζαρίδη ως Μέλος. 

4. Βασίλη Ζερβουδάκη ως Μέλος. 

5. Απόστολο Τοσούλα ως Μέλος. 

6. Αστέρη Αστεριάδη ως Μέλος. 

7. Παναγιώτη Τσαγκρώνη ως Μέλος. 

8. Ιωάννη Κουτραφούρη ως Μέλος. 

9. Αναστάσιο Χαραλαμπίδη ως Μέλος. 

10. Δημήτρη Ντούγκο ως Μέλος. 

11. Γεώργιο Δημητριάδη ως Μέλος. 

12. Σωτήριο Κολοσούσα ως Μέλος. 

Διευθυντής ορίζεται ο Θεόδωρος Μπαλφούσιας, Ανα¬ 
πληρωτής Διευθυντής ορίζεται ο Χριστόδουλος Οικονομί- 
δης. 

Γραμματείς ορίζονται οι: 
α) Γκιόκα Αγγελική 
β) Κουρή Μαρία 
γ) Μπακογιώργος Δημήτρης 

Ο Πρόεδρος και τα Μέλη της Εκτελεστικής Επιτροπής 
δεν δικαιούνται αποζημιώσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 

-♦- 

Αριθ. 3 056 (11) 

Συγκρότηση Οργανωτικής Εκτελεστικής Επιτροπής Πα¬ 
νευρωπαϊκού Πρωταθλήματος Μπάσκετ Ανδρών 
1995. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

γ) Τις διατάξεις του Ν. 75/1975 και της λοιπής γενικά 
νομοθεσίας». 

δ) Τις διατάξεις του Προεδρικού Διατάγματος 77/1985 
«Οργανισμός της Γενικής Γραμματείας Αθλητισμού», 
ε) Του Ν. 1566/85 «Δομή και λειτουργία Πρωτοβάθμιας 

και Δευτεροβάθμιας Εκπαίδευσης και άλλες διατάξεις». 

στ) Του Ν. 1646/86 (άρθρο 33) «μέτρα πρόληψης και 
καταστολής της βίας κ.λπ.». 

2. Την υπ’ αριθμ. 54567/22.10.93 (ΦΕΚ 830/Β/ 
22.10.93) κοινή απόφαση του Πρωθυπουργού και της 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Γεώργιο Λιάνη». 

3. Το υπ’ αριθμ. 176/20.1.94 έγγραφο της Ελληνικής 
Ομοσπονδίας Καλαθοσφαίρισης (Ε.Ο.Κ.), αποφασί¬ 
ζουμε: 

Συγκροτούμε Οργανωτική Εκτελεστική Επιτροπή για τη 
διοργάνωση του Πανευρωπαϊκού Πρωταθλήματος Μπά- 
σκετ Ανδρών 1995, αποτελούμενη από τα κάτωθι μέλη: 

1. Γεώργιο Βασιλακόπουλο ως Πρόεδρο. 

2. Πέτρο Καπαγέρωφ ως Μέλος. 

3. Μίλτο Λαζαρίδη ως Μέλος. 

4. Απόστολο Τασούλα ως Μέλος. 

5. Θεόδωρο Μπαχάρογλου ως Μέλος. 

6. Παντελή Δέδε ως Μέλος. 

7. Αστέρη Ζώη ως Μέλος. 

8. Μιχαήλ Βιτζηλαίο ως Μέλος. 

9. Βασίλειο Ζερβουδάκη ως Μέλος. 

10. Ανδρέα Μιαούλη ως Μέλος. 

Διευθυντής ορίζεται ο Θεόδωρος Μπαλφούσιας. 

Γραμματείς ορίζονται οι: 

α) Σιμωνίδης Κωνσταντίνος 

β) Τσότρα Γεωργία 

γ) Πετρακάκη Μαρία 

Ο Πρόεδρος και τα Μέλη της Εκτελεστικής Επιτροπής 
δεν δικαιούνται αποζημιώσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. 305 7 (12) 

Ανασυγκρότηση Επιτροπής προσδιορισμού της αξίας των 
επαγγελματιών ποδοσφαιριστών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Τις διατάξεις της παρ. 9 του άρθρου 15 του Ν. 1958/ 
1991 «Τμήματα Αμειβομένων Αθλητών - Αθλητικές Ανώ¬ 
νυμες Εταιρείες και άλλες διατάξεις». 

2. Την υπ’ αριθμ. 1334/16.1.92 απόφαση περί συγκρό¬ 
τησης της Ειδικής Επιτροπής προσδιορισμού της αξίας 
των Επαγγελματιών Ποδοσφαιριστών. 

3. Την υπ’ αριθμ. 54567/22.10.93 (ΦΕΚ 830/Β/ 
22.10.93) Κοινή απόφαση των Πρωθυπυργού και της 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Γεώργιο Λιάνη». 

4. Την υπ’ αριθμ. 43897/31.12.93 απόφαση «περί αντι¬ 
κατάστασης της Ειδικής Επιτροπής προσδιορισμού της 


αξίας των Επαγγελματιών Ποδοσφαιριστών», αποφασί¬ 
ζουμε: 

Ανασυγκροτούμε την Ειδική Επιτροπή προσδιορισμού 
της αξίας των Επαγγελματιών Ποδοσφαιριστών που ορίζε¬ 
ται στην απόφαση 43897/31.12.93, αποτελούμενη στο 
εξής από τα κάτωθι μέλη: 

1. Μοσχολιό Σταύρο, ως Πρόεδρο. 

2. Αναστασιάδη Δημήτριο, ως Αντιπρόεδρο. 

3. Αρβανίτη Αθανάσιο, ως Μέλος. 

4. Μπασούρη Δημήτριο, ως Μέλος. 

5. Μπαλασόπουλο Δημήτριο, ως Μέλος. 

6. Λαζουρά Γεώργιο, ως Μέλος. 

7. Ηλιάδη Πλούταρχο, ως Μέλος. 

8. Αργιανά Δημήτριο, ως Μέλος. 

9. Παπαγεωργίου Νικόλαο, ως Μέλος. 

10. Κόκκινο Δημήτριο, ως Μέλος. 

11. Γιακουμάτο Δημήτριο, ως Μέλος. 

12. Βλάχο Ανέστη, ως Μέλος. 

13. Περτσουλάκη Ιωάννη, ως Μέλος. 

Ως Γ ραμματείς ορίζονται οι: 

1. Χριστοδουλιά Αικατερίνη 

2. Κούτσουπα Αγγελική 

3. Σκούρτη Μαρία 

4. Δάρρα Λελούδα 

Κατά τα λοιπά ισχύει ως έχει η υπ’ αριθμ. 43897/ 
31.12.93 απόφαση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Ιανουάριου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 

-♦- 

Α ριθ. Δ16γ/3/11/47/Γ (13) 

Έγκριση ημερών μετακίνησης εκτός έδρας των μετακι- 
νουμένων για λογαριασμό του ΤΕΟ. 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 565/73 «Περί δαπανών κινή- 
σεως των τακτικών πολιτικών δημοσίων υπαλλήλων» (ΦΕΚ 
150/Α773). 

2) Τις αριθμ. 28243/845/18.4.84 και 95015/2615/ 
20.8.84 κοινές υπουργικές αποφάσεις που κυρώθηκαν με 
το άρθρο 20 του Ν. 1505/84 (ΦΕΚ 194/Α784). 

3) Την αριθμ. Δ10Δ/Φ.60/1/Α4061/20.3.84 κοινή 
υπουργική απόφαση «Περί μεταφοράς αρμοδιοτήτων του 
Υπουργείου Προεδρίας της Κυβέρνησης στα άλλα Υπουρ¬ 
γεία» (ΦΕΚ 155/Β720.3.84). 

4) Την αριθμ. 3011/55/12.1.87 κοινή υπουργική από¬ 
φαση «Καθορισμός της ημερήσιας εκτός έδρας αποζημί¬ 
ωσης». 

5) Τις διατάξεις του νέου άρθρου 29Α του Ν. 158/85 
«Κυβέρνηση και Κυβερνητικά Όργανα» (ΦΕΚ 137/Α7 
28.7.85) που προστέθηκε στον παραπάνω νόμο με τις 
διατάξεις του άρθρου 27 του Ν. 2081/92 (ΦΕΚ 154/Α7 
10.9.92). 

6) Την αριθμ. 71/26.10.93 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού ΠΕΧΩΔΕ Γιάννη Σουλαδάκη» (ΦΕΚ 
834/Β727.10.93). 

7) Τα αριθμ. Δ.3933/10.12.93, Δ.127/11.1.94, 12/ 
3.1.94 και Λ160/21.1.94 έγγραφα του Ταμείου Εθνικής 
Οδοποιίας (ΤΕΟ) και τις αριθμ. 469/93 και 1/94 πράξεις 
της Διοικούσας αυτό Επιτροπής (Πρακτικά 81/93 και 
1/94). 

8) Το γεγονός ότι: (α) Από τις διατάξεις της απόφασης 
αυτής προκαλείται δαπάνη σε βάρος του Προϋπολογισμού 
του Ταμείου Εθνικής Οδοποιίας (ΤΕΟ) ύψους πενήντα 
τεσσάρων εκατομμυρίων πεντακοσίων χιλιάδων 
(54.500.000) δραχμών περίπου για το τρέχον οικονομικό 
έτος και για καθένα από τα επόμενα οικονομικά έτη προ- 
βλέπεται ότι θα κυμανθεί στο ίδιο περίπου ύψους (β). Για 
την κάλυψη της ανωτέρω δαπάνης έχει προβλεφθεί πί¬ 
στωση στον προϋπολογισμό του ΤΕΟ οικονομικού έτους 
1994, ύψους πενήντα εκατομμυρίων (50.000.000) δρχ. 
στον κωδικό αριθμό 0711, ενάμισι εκατομμύριο 
(1.500.000) δρχ. στον κ.α. 0717 και πρόκειται να γίνει 
τροποποίηση του προϋπολογισμού ώστε να εγγράφει 
ποσό τριών εκατομμυρίων (3.000.000) δρχ. στον κωδικό 
αριθμό 0731 «Έξοδα μετακίνησης λοιπών προσώπων στο 
εσωτερικό, με ισόποση μείωση του κ.α. 5111 «Τακτικό 
αποθεματικό». 

9. Τις άμεσες και επιτακτικές ανάγκες του Ταμείου 
Εθνικής Οδοποιίας (ΤΕΟ), αποφασίζουμε: 

Α. Εγκρίνουμε τη μετακίνηση, για εκτέλεση υπηρεσίας 
και παραμονής εκτός έδρας με δικαίωμα αποζημίωσης 
των τακτικών πολιτικών δημοσίων υπαλλήλων, του προσω¬ 
πικού με σχέση εργασίας ιδιωτικού δικαίου και των ιδιωτών 
που μετακινούνται για λογαριασμό του Ταμείου Εθνικής 
Οδοποιίας (ΤΕΟ) από 1.1.94 ως εξής: 

1. Για τον Πρόεδρο και τον Αντιπρόεδρο της Διοικούσας 
το ΤΕΟ Επιτροπής μέχρι δώδεκα (12) ημέρες και οκτώ (8) 
ημέρες, συνολικά το μήνα αντίστοιχα. 

2. Για τον Προϊστάμενο των Υπηρεσιών του ΤΕΟ μέχρι 
οκτώ (8) ημέρες συνολικά το μήνα. 

3. Για τακτικούς υπαλλήλους κλάδων ΠΕ ή ΤΕ και για 
υπαλλήλους με σχέση εργασίας ιδιωτικού δικαίου αορί¬ 
στου χρόνου που αντιστοιχούν στην κατηγορία ΠΕ ή ΤΕ 
μέχρι οκτώ (8) ημέρες συνολικά το μήνα για τον καθένα. 

4. Γ ια τακτικούς υπαλλήλους κλάδων ΔΕ Δ/κού - Λογ/ 
κού και ΔΕ Τεχνικού με ειδικότητα ηλεκτρολόγου και 
ηελκτροτεχνίτη καθώς και για υπαλλήλους με σχέση εργα¬ 
σίας ιδιωτικού δικαίου αορίστου χρόνου που αντιστοιχούν 
στην κατηγορία ΔΕ, μέχρι επτάμισυ (7 Υς) ημέρες συνολικά 
το μήνα για τον καθένα. 

5. Για υπαλλήλους κλάδων ΔΕ Τεχνικού με ειδικότητα 
οδηγού αυτοκινήτων και ΔΕ με ειδικότητα προσθέτου 
αστυφύλακα, μέχρι έντεκα (11) ημέρες συνολικά το μήνα 
για τον καθένα. 

6. Για έναν υπάλληλο με σχέση εργασίας ιδιωτικού δι¬ 
καίου αορίστου χρόνου που εκτελείχρέη οδηγού του Προ¬ 
έδρου της Διοικούσας Επιτροπής, μέχρι δώδεκα (12) ημέ¬ 
ρες συνολικά το μήνα. 

7. Για υπαλλήλους κλάδων ΥΕ, μέχρι τέσσερις (4) ημέ¬ 
ρες συνολικά το μήνα για τον καθένα. 

8. Γ ια λοιπούς υπαλλήλους με σχέση εργασίας ιδιωτικού 
δικαίου αορίστου ή ορισμένου χρόνου, μέχρι πέντε (5) 
ημέρες συνολικά το μήνα για τον καθένα. 

Β. Η αριθμ. Δ16γ/015/379/Γ/24.2.93 απόφαση καταρ- 
γείται. 


Γ. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΗΣ ΣΟΥΛΑΔΑΚΗΣ 
-♦- 

Αριθ. ΕΣ/271 (14) 

Ίδρυση αναπτυξιακού συνδέσμου στην 16η Γεωγραφική 
Ενότητα Ν. Σερρών με την επωνυμία «ΜΠΕΛΛΕΣ». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 190-196 του ΔΚΚ (Π.Δ. 
323/89). 

2. Τις διατάξεις του άρθρου 29Α του Ν. 1558/1985 
όπως προστέθηκαν με το άρθρο 27 του Ν. 2081/1992. 

3. Την αριθμ. 65939/2.6.1987 κοινή απόφαση των 
Υπουργών Εσωτερικών, Εθνικής Οικονομίας και Περιβάλ¬ 
λοντος Χωροταξίας και Δημοσίων Έργων «περί ορισμού 
των γεωγραφικών Ενοτήτων Ν. Σερρών» όπως τροποποιή¬ 
θηκε με τις αριθ. 54415/21.5.92 61527/22.9.92 και 
20730/22.6.1993 όμοιες. 

4. Τις αριθ. 71/1993, 68/1993, 50/1993 και 58/1993 
αποφάσεις των κοινοτικών συμβουλίων Άνω Ποροίων, 
Κάτω Ποροΐων, Καστανούσσας και Πλατανακίων αντί¬ 
στοιχα περί ιδρύσεως αναπτυξιακού συνδέσμου για την 
κοινή εκτέλεση, λειτουργία και συντήρηση έργων, την 
προμήθεια μηχανημάτων και υλικών και την παροχή υπη¬ 
ρεσιών που ανήκουν στις αρμοδιότητες αυτών καθώς και 
για το σχεδίασμά και την κατάρτηση προγραμμάτων για 
την ανάπτυξη του ευρύτερου χώρου τους, αποφασί¬ 
ζουμε: 

1. Συστήνουμε αναπτυξιακκό σύνδεσμο με τις κοινότη¬ 
τες Άνω Ποροΐων, Κάτω Ποροΐων, Καστανούσσας και 
Πλατανακίων με την επωνυμία «ΜΠΕΛΛΕΣ», οι οποίες πε¬ 
ριλαμβάνονται στην 16η Γεωγραφική Ενότητα του Ν. Σερ¬ 
ρών. 

2. Σκοποί του συνδέσμου είναι: 

α) Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

β) Η υποβοήθηση των ΟΤΑ του συνδέσμου σαν κατα¬ 
γραφή και ιεράρχιση των αναγκών στην αξιολόγηση των 
αναγκαίων έργων υποδομής και στον προγραμματισμό 
τους. 

γ) Η δημιουργία ή η επέκταση Τεχνικών Υπηρεσιών και η 
στελέχωσή τους με το κατάλληλο επιστημονικό και Τε¬ 
χνικό προσωπικό. 

δ) Η μελέτη, κατασκευή, διαχείριση και συντήρηση των 
έργων τεχνικής υποδομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την κατα¬ 
σκευή και συντήρηση των έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής. 

Επίσης μπορεί να αποτελέσει σκοπό του συνδέσμου ότι 
αναφέρεται στις αποκλειστικές αρμοδιότητες των Δήμων 
και Κοινοτήτων (άρθρα 22 έως 23 Π.Δ/τος 323/89). 

Έτσι μπορούν να αποτελόσουν σκοπούς: 
η) Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης των ΟΤΑ. 
θ) Η καθαριότητα καθώς και η συλλογή, η αποκομι- 

δή, η διάθεση και η επεξεργασία των απορριμμάτων. 

ι) Η προμήθεια και διαχείριση συγκοινωνιακών μέ¬ 
σων. 

ια) Η μέριμνα για την εξασφάλιση γης για τη βοσκή των 
ζώων των δημοτών και η βελτίωση των βοσκοτόπων. 

Ακόμα μπορεί να αποτελέσει σκοπό του συνδέσμου και 
από τις συντρέχουσες αρμοδιότητες των ΟΤΑ (Δ.Κ.Κ. άρ¬ 
θρο 24). 

3. Έσοδα του αναπτυξιακού συνδέσμου είναι: 

α) Εισφορά των μελών που ορίζεται σε 2% επί των τα¬ 
κτικών εσόδων του προηγουμένου έτους για κάθε κοινό¬ 
τητα ετησίως. 

β) Πρόσοδοι από την περιουσία του συνδέσμου. 

γ) Δωρεές, επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή οργανισμούς, δωρεές 
ομογενών κ.λπ. 

δ) Πρόσοδοι από τους φόρους, τέλη, δικαιώματα που 
επιβάλλονται υπέρ του συνδέσμου. 

ε) Επιχορήγηση από τους φορείς του Δημόσιου Τομέα 
για την εκτέλεση έργων, την κάλυψη διαφόρων δαπανών 
και την πληρωμή των αποδοχών του προσωπικού του συν¬ 
δέσμου. 


4. Έδρα: Έδρα του συνδέσμου ορίζεται η κοινότητα 
Κάτω Ποροΐων. 

5. Χρονική διάρκεια: Η χρονική διάρκεια του συνδέσμου 
είναι δέκα (10) χρόνια. 

6. Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του αναπτυξιακού 
συνδέσμου για κάθε έτος και καθ’ όλη τη διάρκεια λει¬ 
τουργίας του συνδέσμου, το ύψος της οποίας δεν μπορεί 
να προσδιορισθεί. 

Η ανωτέρω δαπάνη θα καλύπτεται με τα ποσά τα οποία 
θα συνεισφέρονται από τους ΟΤΑ - μέλη - στον σύνδεσμο 
και θα προβλέπονται κατά την κατάρτιση των ετησίων 
προϋπολογισμών των βάσει των τακτικών εσόδων του 
προηγουμένου έτους σε συνάρτηση με το ποσοστό συμ¬ 
μετοχής. 

7. Κατά τα λοιπά εφαρμόζονται οι εκάστοτε ισχύουσες 
διατάξεις περί αναπτυξιακών συνδέσμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 17 Ιανουάριου 1994 
Ο Νομάρχης 
ΘΑΝΑΣΗΣ ΣΕΪΤΑΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



